《宿向果寺》
明代·吴与弼

一宿招提境，归心乐意浓。东流碧沼静，西照夕阳红。

此日留新墨，他年忆旧踪。尘龛谁是伴，明月与清风。

作者简介：（1391—1469）江西崇仁人，初名梦祥，字子傅，吴溥子。十九岁即决心专治程朱理学，不应科举。天顺元年以石亨荐，授左谕德，固辞不拜。所著《日录》，悉言生平所得。胡居仁、陈献章、娄谅等均其弟子。学者称康斋先生，有《康斋文集》。